એશ્વર્યા રાયની કમબેક ફિલ્મ 'જઝ્બા' બાદ 'સરબજીત' પણ ફ્લોપ રહી હતી. સરબજીત સિંહની વાર્તા પર આધારિત આ બાયોપિકમાં એશ્વર્યા ઉપરાંત રણદીપ હૂડા પણ મુખ્ય ભૂમિકામાં જોવા મળ્યો હતો. ફિલ્મમાં રણદીપ હૂડા અને રિચા ચઢ્ઢાની એક્ટિંગના વખાણ થયા હતા. આશ્ચર્યજનક રીતે એશ્વર્યાની એક્ટિંગને લોકોએ વખોડી કાઢી હતી. ફિલ્મમાં સરબજીતનું પાત્ર રણદીપ હૂડાએ ભજવ્યું છે અને એશ્વર્યા તેની બહેનના રોલમાં છે. આમ છતાં, આખી ફિલ્મ જાણે એશ્વર્યા પર જ આધારિત હોય તેમ એ જ પડદા પર દેખાતી હતી. ક્રિટિક્સે આ ફિલ્મને મિક્સ રિવ્યૂ આપ્યા હતા, પરંતુ દર્શકોએ ફિલ્મને નકારી કાઢી હતી. સારા કલાકારો છતાં ફિલ્મની વાર્તા નબળી હતી.